Агенцијата за заштита на правото на слободен пристап до информациите од јавен карактер, врз основа на член 109 став 9 од Законот за општата управна постапка (“Службен весник на Република Македонија“ бр. 124/2015), а согласно член 27и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20), постапувајќи по Жалбата изјавена од Здружението на граѓани Центар за граѓански комуникации ЦГК – Скопје, преку полномошник Сабина Факиќ, вработена во Здружението, поднесена против ЈП за одржување и заштита на магистралните и регионалните патишта - Скопје, по предметот Барање за пристап до информации од јавен карактер, на 19.08.2024 година, го донесе следното

**Р Е Ш Е Н И Е**

1. Жалбата изјавена Здружението на граѓани Центар за граѓански комуникации ЦГК – Скопје, преку полномошник Сабина Факиќ, вработена во Здружението, поднесена против ЈП за одржување и заштита на магистралните и регионалните патишта - Скопје, заведена во Агенцијата под бр. 08-220 на 09.08.2024 година, по предметот Барање за пристап до информации од јавен карактер, **СЕ УВАЖУВА.**
2. **Предметот се враќа на повторно постапување пред првостепениот орган.**

**3. Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.**

**О Б Р А З Л О Ж Е Н И Е**

Здружението на граѓани Центар за граѓански комуникации ЦГК – Скопје, како што е наведено во Жалбата на 17.07.2024 година, поднело Барање за пристап до информации од јавен карактер до ЈП за одржување и заштита на магистралните и регионалните патишта - Скопје, со кое побарало по е-маил да му се достави електронски запис од следната информација:

„Од Имателот ја барам следната информација од јавен карактер за постапка за јавна набавка на стоки на Индустриска сол за патишта – во времетраење од 2(две) год. бр.08354/2024:

* Одлука за јавна набавка;
* Записник од отворањето на понудите;
* Записник од спроведениот технички дијалог;
* Пристигнати понуди или пријави за учество (Образец на понуда-Финансиска понуда);
* Извештај за извршената евалуација;
* Извештај за спроведената постапка за доделување на договор за јавна набавка;
* Одлуката за избор на најповолна понуда или поништување на постапката која одговорното лице ја донесе во врска со постапката;
* Извештај од спроведената е-аукција;
* Потпишан договор за јавната набавка или рамковната спогодба; и
* Записник со инструкции добиени од Бирото за јавни набавки доколку постапката за јавна набавка била предмет на управна контрола и сите документи поврзани со управната контрола.“.

Постапувајќи по ова Барање, Имателот на информации на 25.07.2024 година до Барателот преку електронска пошта доставил е-маил во кое е даден следниот одговор: “....Ве информираме дека постапката е поништена ...“.

Незадоволен од погоре наведениот Одговор, Барателот на информации на 09.08.2024 година поднесе Жалба до Агенцијата, заведена во архивата на Агенцијата под бр.08-220. Во Жалбата е наведено: „...имателот на информацијата не ги доставил бараните документи. Како одговор имателот на информацијата електронски доставил краток имеил со кој информира дека постапката е поништена...“.

Агенцијата со електронски допис бр.08-220 од 09.08.2024 година, ја препрати Жалбата до имателот на информации и побара во рок од 7 дена да се произнесе по истата и до Агенцијaта да ги достави сите списи во врска со предметот.

Имателот на информации не одговори на дописот на Агенцијата.

Агенцијата за заштита на правото на слободен пристап до информациите од јавен карактер, постапувајќи согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата, истата **ЈА УВАЖИ и предметот го врати на повторно постапување пред првостепениот орган,** поради следното:

Агенцијата за заштита на правото на слободен пристап до информациите од јавен карактер, по разгледувањето на Жалбата и другите списи во врска со предметот, утврди дека Имателот на информации не постапил согласно одредбите од Законот за слободен пристап до информации од јавен карактер, поради следното:

Имателот на информации не ги испочитувал одредбите од Законот за слободен пристап до информации од јавен карактер,со тоа што не постапил согласно член 20 став 1 од Законот за слободен пристап до информации до јавен карактер кој гласи “Ако имателот на информации позитивно одговори на барањето или ако барањето делумно или целосно го одбие, за тоа ќе донесе **решение**“.

Во конкретниот случај, Имателот на информации со е-маил само известил дека постапката за јавна набавка е поништена, но не ги доставил документите за постапката наведени во Барањето за пристап до информации од јавен карактер.

Согласно член 3 став 1 алинеја 2 од Законот за слободен пристап до информации од јавен карактер, „информација од јавен карактер“ е информација во која било форма што ја создал или со која располага имателот на информацијата согласно со неговите надлежности, а согласно член 10 став 1 алинеа 1, 18 и 22 од истиот Закон, е должен да ја информира јавноста со објавување на податоци од негова надлежност, **целокупната документација за јавните набавки**, за концесиите и за договорите за јавно-приватно и други информации кои произлегуваат од надлежноста и работата на имателот на информацијата.

При повторно постапување по ова Барање, Имателот на информации одново да го разгледа Барањето на Барателот и да постапува правилно по истото, со тоа што ќе му овозможи пристап до бараната информација на начин и форма наведени во Барањето.

Поради погоре наведеното, Агенцијата за заштита на правото за слободен пристап до информации од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**